open-index/open-wikipedia-markdown huggingface dataset:
Plystrespråk

**Plystrespråk** er språk som stort sett baserer seg på kommunikasjon ved hjelp av plystring.  

Et plystrespråk er et system med plystret kommunikasjon som gjør det mulig å overføre og forstå et potensielt ubegrenset antall meldinger over lange avstander. Plystrede språk er forskjellige, alt fra de begrensede kodene som noen ganger brukes av gjeter eller dyretrenere for å overføre enkle meldinger eller instruksjoner. Oftest etterligner plystrespråk tonene eller vokalene til et talespråk, samt aspekter av dets intonasjon og prosodi, slik at trente lyttere som snakker dette språket, kan forstå det kodede budskapet. 

Plystrespråk er sjelden sammenlignet med talespråk, men det finnes i kulturer rundt om i verden. Det er spesielt vanlig i tonespråk der fløyte tonene overfører tonene i stavelsene (tonemelodier av ordene). Dette kan være fordi tonemelodien i tonespråk bærer mer av funksjonell kommunikasjonsmengde mens ikke-tonal fonologi bærer proporsjonalt mindre. Opprinnelsen til et plystret språk er det ennå ikke utført så mange studier på. 

Rundt om i verden finnes det cirka 60 mer eller mindre utvikla plystrespråk.  De fleste plystrespråkene finnes på Kanariøyene. 

## Liste over plystrespråk
Følgende liste er over språk som eksisterer eller eksisterte i en plystret form. I noen tilfeller er plystring en viktig og integrert del av språket og kulturen. 

* Amerika  
** Alaska: Yupik 
** USA: Taos  
** Mexico: Amuzgo, Chinantec, Ch'ol, Kickapoo, Mazatec, Nahuatl, Otomi, Sayula Popoluca, Tepehua, Totonac, Zapotec, plystrende spansk i Tlaxcala  
** Bolivia: Sirionó  
** Colombia: Desano  
** Brasil: Pirahã  
* Asia  
** Kina: Bai  
** Vietnam: Hmong  
** Myanmar: Hake  
** Nepal: Chepang for Sibiriske Yupik-folk på St. Lawrence Island, for Alaska Yupik-folk se Amerika Yupik ovenfor  
* Europa  
** Spania (La Gomera og El Hierro, Kanariøyene): El Silbo ("Silbo Gomero")  
** Frankrike (landsbyen Aas, Pyreneene): Occitansk språk Hellas (landsbyen Antia på øya Euboea): Sfyria 
** Tyrkia: tyrkisk fuglespråk (landsbyen Kuşköy)  
* Afrika  
** Etiopia: Benk  
** Vest-Afrika: Bafia, Bape, Birifor, Bobo, Burunsi, Daguri, Diola, Ewe, Fongbe, Marka, Ngwe, Twi, Tshi, Ule (blant andre)  
** Ghana: Nchumburu  
** Nigeria: Yoruba  
** Kamerun: Gbaya, Doohwaayo, Mofu  
* Oseania  
** Ny-Guinea: Gadsup, Binumarien, Abau, Polopa, Telefol, Bauzi, (muligens Tairora og Narak, i sistnevnte angivelig knyttet til åndene som snakker) 

## La Gomera
Innbyggere på La Gomera, en av Kanariøyene, bruker et plystrespråk kalt silbo gomero. Språket ble utviklet fordi terrenget på La Gomera var vanskelig å navigere i, og de trengte en måte å kommunisere på over lange avstander. Ved å plystre i forskjellige toneleier og kombinasjoner er det mulig å kommunisere på en avstand opp til tre kilometer. El silbo er tatt inn i som mesterverk av UNESCO.

## Se også

* Plystring
* Silbo gomero

## Referanser
Charles Schepens

**Charles L. Schepens** (født 13. mars 1912, død 28. mars 2006) var en betydningsfull amerikansk oftalmolog, av mange ansett som grunnleggeren av moderne netthinnekirurgi. Han var også medlem i Den franske motstandsbevegelsen under andre verdenskrig.

Schepens var født i Belgia og studerte der. Under krigen ble han først medlem av den belgiske, og senere den franske, motstandsbevegelsen. Etter krigen flyttet han til USA og opptok sin karriere som øyekirurg.

## Referanser
The Cosmos Rocks

***The Cosmos Rocks*** er et musikkalbum fra Queen + Paul Rodgers som ble utgitt 15. september 2008 i Europa, og blir utgitt 28. oktober 2008 i Nord-Amerika. 

Albumet har tretten nye sanger skrevet av Brian May, Roger Taylor og Paul Rodgers. Dette er det første studioalbumet etter at Queens samarbeid med Paul Rodgers begynte (de har tidligere gitt ut livealbumet *[[Return of the Champions]]*), og det første albumet med nytt materiale fra Queen siden *[[Made in Heaven]]* fra 1995.

Det har blitt utgitt to singler fra albumet. Den første var *«[[Say It's Not True]]»*, lagt ut for gratis nedlasting 1. desember 2007, og for CD-salg 31. desember 2007. Den andre var *«[[C-lebrity]]»*, utgitt 8. september 2008. *The Cosmos Rocks* ble utgitt med en bonus-DVD med en konsert fra Japan, *Live from Japan*.

## Sporliste
# «Cosmos Rockin'» &ndash; 4.10
# «Time to Shine» &ndash; 4.23
# «Still Burnin'» &ndash; 4.04
# «Small» &ndash; 4.39
# «Warboys» &ndash; 3.18
# «We Believe» &ndash; 6.08
# «Call Me» &ndash; 2.59
# «Voodoo» &ndash; 4.27
# «Some Things That Glitter» &ndash; 4.03
# «C-lebrity» &ndash; 3.38
# «Through the Night» &ndash; 4.54
# «Say It's Not True» &ndash; 4.00
# «Surf's Up … School's Out!» &ndash; 5.38
# «Small (reprise)» &ndash; 2.05

## Eksterne lenker
* Queen + Paul Rodgers offisielle side
Wet Dream (album)

***Wet Dream*** er den første soloutgivelsen fra keyboardisten Richard Wright, kjent fra bandet Pink Floyd. Utgivelsen kom ut relativt ubemerket i 1978 og lå sjangermessig innenfor området progressiv rock. *Wet Dream* ble produsert av Richard Wright selv, og alle låtene er skrevet av ham selv med unntak av «Against the Odds», som ble skrevet sammen med hans daværende kone Juliette. Med på albumet fikk Wright med seg gitaristen Snowy White kjent fra Thin Lizzy og Pink Floyd, samt saksofonisten Mel Collins kjent fra King Crimson og Camel. Albumet har i senere tid falt ut av katalogen, til tross for at utgivelsen ble gitt ut på nytt i CD–format i USA og Canada på midten av 1990-tallet.

## Sporliste
#«Mediterranean C» (3.52)(Richard Wright) 
#«Against the Odds» (3.57)(Richard Wright, Juliette Wright) 
#«Cat Cruise» (5.14)(Richard Wright) 
#«Summer Elegy» (4.53)(Richard Wright) 
#«Waves» (4.19)(Richard Wright) 
#«Mad Yannis Dance» (3.19)(Richard Wright) 
#«Drop In From the Top» (3.25)(Richard Wright)
#«Pink's Song» (3.28)(Richard Wright) 
#«Funky Deux» (4.57)(Richard Wright) 

## Personell
*Richard Wright – Piano, keyboard, elektrisk piano, Hammondorgel, Oberheim synthesizer, vokaler
*Snowy White – Gitarer
*Larry Steele – Bassgitar
*Reg Isadore – Trommer, perkusjon
*Mel Collins – Saksofon, horn og fløyte
**Produksjon**
*John Etchells – Lydtekniker
*Patrick Jauneaud – Assisterende lydtekniker
*Hipgnosis – Coverdesign og fotografier

## Utgivelsesdetaljer
* 1978, Storbritannia, Harvest SHVL 818 U.K, LP
* 1978, USA, Columbia-AL 35559 Can, LP
* 1978, USA, Columbia-JC 35559 U.S, LP
* 1994, USA, One Way Records / Sony Music Special Products- A 24090 U.S, CD
Friedrich August Grotefend

**Friedrich August Grotefend** (født 12. desember 1798 i Ilefeld, død 28. februar 1836 i Göttingen) var en tysk filolog.

Grotefend var nevø av Georg Friedrich Grotefend, som tydet kileskriften. Han studerte i Göttingen, og ble i 1821 lærer ved Pädagogium i Ilefeld. Her ble han i 1835 ekstraordinær professor, men døde alt året etter. Det var han som innførte begrepet «relativsetning» (i *Grundzüge einer neuen Satztheorie*), fordi han ikke var fornøyd med det klassiske, greske navnet på en slik konstruksjon.

## Verker
* *Grundzüge einer neuen Satztheorie* (1827)
* *Ausführliche Grammatik der lateinischen Sprache* (1829&ndash;30)

## Referanser
PRI

**PRI** eller **pri** kan referere til:

* Prioritet (peker)
* Partido Revolucionario Institucional, parti i Mexico
* Partito Repubblicano Italiano, parti i Italia
* Puerto Rico, ISO 3166-1 trebokstavs landskode pri
Mikojan-Gurevitsj MiG-1

**Mikojan-Gurevitsj MiG-1** er et sovjetisk jagerfly utviklet av designerne Mikojan-Gurevitsj, som ble tatt i bruk under den andre verdenskrig mot Tyskland.

## Spesifikasjoner

## Referanser
Albert Debrunner

**Albert Debrunner** (født 8. februar 1884 i Basel, død 2. februar 1958 i Bern) var en sveitsisk språkforsker, med fagfelt indoeuropeiske språk og gresk.

Debrunner studerte i Basel under Ferdinand Sommer og Alfred Körte og i Göttingen under Friedrich Leo og Jacob Wackernagel. Etter en tid som skolelærer i Schiers, Basel og Zürich, og som privatdosent i Zürich, ble han i 1918 ekstraordinær professor ved universitetet i Greifswald. I 1920 ble han professor i Bern og i 1925 dosent i Jena. I 1935 vendte han tilbake til Bern og ble der professor i indoeuropeisk språkvitenskap og klassisk filologi. På denne tiden begynte han en omarbeiding av Eduard Schwyzers greske grammatikk. Debrunner var en av de mest produktive forskerne innenfor indoeuropeistikken på 1900-tallet.

## Referanser
Skolebekken (Stavanger)

**Skolebekken i Stavanger** var en bekk som rant fra Breiavatnet til Østervåg ved Jorenholmen. Bekken fikk i andre halvdel av 1800-tallet betydelig redusert vannføring, da Mosvatnet fikk et kunstig avløp til Hillevåg og ble tatt i bruk som drikkevannskilde til Stavanger. I dag er restene av Skolebekken lagt i rør i hovedsak under Klubbgata.

I middelalderkilder omtales den bare som bekken eller elva, så navnet Skolebekken er yngre. Navnet har vært diskutert, men har trolig sin forklaring i allmueskolen som lå i bakken opp mot Domkirkeplassen øst for Domkirken. På 1700-tallet  delte en skattelistene opp i områder. Det ble da skilt mellom Bekken og Skolebekken, der Bekken omtales rett før Skolebekken. Trolig het bekken på 1700-tallet Skolebekken øverst og Bekken nederst.

På 1600- og 1700-tallet var det to dammer knyttet til Skolebekken i dagens bypark. Det var også en større dam omtrent ved utløpet av Nygata. Dammen kan ha vært brukt både for bleking av klær og som kverndam, mens dammene i Byparken var fiskedammer. Skolebekken har også vært brukt til vasking og skylling av klær.

Hovedinnfartstedet til byen til fots var tidlig på 1600-tallet Kongsgata med steinbroa over Skolebekken ved Byparken. Den ble kalt for Sankt Annas bro. Der lå også her en tollstasjon for bønder som førte varer inn til byen. Det var videre en bro over Skolebekken ved dagens COOP-butikk i Klubbgata.

Det var fra gammelt et ålefiske i bekken.

På 1800-tallet var det også en del industri og håndverksvirksomhet langs bekken, der avfall gikk rett i bekken.

Den øverste delen av Skolebekken var fram til 1849 var østgrensen for byen Stavanger.

Våren 1899 ble bekken lagt i rør.

## Referanser


## Litteratur
* Anders Bærheim: Hva Skolebekken var, og hvad den bør bli..., Stavangeren, februar 1931.
* Stavanger Aftenblad: Gamle-byen ved Skolebekken, Avdelingsleder Anders Bærheim forteller om sine iakttagelser, 19. august 1942.
* Kvitrud, Arne: Hvor lå Olavsklosteret i Stavanger, Ætt og heim, Lokalhistorisk årbok for Rogaland, 2006.
Nini Stoltenberg

**Nini Stoltenberg** (1963–2014) var en norsk programleder. Hun studerte en periode jus, men fikk karriere innenfor fjernsyn. Stoltenberg åpnet opp om sine rusmiddelproblemer i 2001, og var med på å bekjempe skam og stigma knyttet til rusmiddelavhengighet.

## Bakgrunn
Nini Stoltenberg ble født den 11. februar 1963 i Beograd i Jugoslavia, og vokste opp i Oslo som den yngste av tre søsken. Nini Stoltenberg var lillesøsteren til Camilla Stoltenberg og Jens Stoltenberg og datter til Thorvald Stoltenberg og Karin Stoltenberg.

18 år gammel deltok Stoltenberg på en Bruce Springsteen-konsert, hvor hun ble trukket opp på scenen og danset sammen med superstjernen.

Hun studerte jus. En biografi om faren hennes fra 1995 beskrev Stoltenberg-familien som en spesielt sammensveiset familie, kjent for sin gjestfrihet og åpenhet.

## TV-karriere
Hun jobbet blant annet som innspillingsleder i *[[Dagsrevyen]]* på NRK, som reporter i *[[På tide]] med Ole Paus* på TV3 (1992 til 1994) og som programleder for *[[Kvinnene på taket]]* på TV3 i 1994. Hun var produsent for talkshowet ''Argus'' i 1993 med advokaten Mona Høiness. Hun opptrådte kort, som seg selv, i en episode av komedie-TV-serien ''Uti vår hage'', vist på TV i mars 2008.

## Skadelig bruk av rusmidler
I 1991, 27 år gammel, utviklet Stoltenberg skadelig bruk av rusmidler, og i begynnelsen av 1990-årene brukte hun heroin. Hun var mer eller mindre fri etter at hun ble innlagt og avvendt i 1997. Sammen med samboer Karl John Sivertsen gav Nini Stoltenberg ofre for rusmiddelavhengighet et ansikt. Hun døde av hjertesvikt i 2014 etter lengre tids sykdom.

## Omtale
I 2018 ble det utgitt en biografi skrevet av hennes barndomsvenn Lars Lillo-Stenberg på oppfordring fra Thorvald Stoltenberg.

I *[[Rikets tilstand (TV-program)|Rikets tilstand]]* i 2001 fortalte Nini for første gang om sitt bruk av rusmidler, og om familiens kamp for å redde henne. Intervjuet er et av de mest sette i TV 2s historie og endret mange nordmenns holdninger til mennesker med rusmiddelproblemer.

## Privatliv
Stoltenberg hadde et langvarig forhold til Karl John Sivertsen (1951–2013) fra Odda, en tidligere bruker av illegale rusmidler som ble dømt for et væpnet bankran på 1970-tallet (han ble løslatt i 1983).

## Referanser


## Litteratur
* Lars Lillo-Stenberg *Nini*, Gyldendal 2018 ISBN 9788205505445

## Eksterne lenker
*
Robin Hood (2006)

***Robin Hood*** er en britisk eventyr- og dramaserie som gikk på BBC fra 2006 til 2009. Serien var bygd på historien om Robin Hood.

## Handling
Flertallet av hovedpersonene i «Robin Hood» var basert på det engelske folkeeventyret med samme navn. Robin Hood (spilt av Jonas Armstrong) har returnert til England etter fem lange år hvor han slåss under korstogene i Det hellige land. Han blir sjokkert over å oppdage hvordan sheriff av Nottingham, Vaisey (spilt av Keith Allen) kontrollerer byen med jernhånd. Robin Hood blir snart erklært som fredløs, og tar på seg å stjele fra de rike for å hjelpe alle de fattige.

Gjengen hans, som består av hans beste venn Much (spilt av Sam Troughton) to unge menn Robin reddet fra å bli hengt, Will Scarlett og Allan A Dale. Samt Little John, en annen ung mann ved navn Roy (forkortelse for «Royston White») spilt av William Beck, som blir myrdet i episode 4. Men denne karakteren blir erstattet i episode 5 av Djaq (spilt av Anjali Jay) en slave som bruker aliaset til hans avdøde bror.

Robin Hood har lenge vært romantisk innvolvert med Marian, som forsøker å komme nærmere sheriffens nestkommanderende, Sir Guy of Gisborne (spilt av Richard Armitage) og Gisborne setter ofte Marian i vanskelige situasjoner hvor hun må hjelpe ham, samtidig som hun egentlig arbeider for å beskytte Robin og innbyggerne i Nottingham. Marian har sitt eget alias «Nattevakten» som blir brukt av menneskene hun i all hemmelighet forsøker å hjelpe.

Sheriffen av Nottingham planlegger å drepe Rikard I av England (spilt av Steven Waddington) og deretter plassere prins Johan av England på tronen. Sheriffen forsøker stadig å fange eller drepe Robin Hood, og de andre fredløse, fordi de forsøker å kontinuerlig blande seg inn i planene hans for å ta kontroll over hele England.

## Personer
### Robin Hood
*Robin av Locksley*, eller Robin Hood, blir spilt av Jonas Armstrong. Etter å ha kommet tilbake fra Midtøsten, der han var med i det tredje korstoget, finner han ut at Guy av Gisborne har tatt over hans område. Robin kjemper for de fattige med å stjele penger fra de rike og gi til de fattige. Marion kjemper og skjuler at hun gir mat og penger til de fattige. Sheriffen trur han styrer over alle sammen, men Robin styrer for seg selv og bryr seg ikke om hva sheriffen sier.

## Referanser


## Eksterne lenker
*
Peter Mark Roget

**Peter Mark Roget** (født 18. januar 1779 i London, død 12. september 1869 i West Malvern i Worcestershire) var en britisk lege, naturteolog og leksikograf. Han er best kjent for å ha utgitt *Thesaurus of English Words and Phrases* (*[[Roget's Thesaurus]]*), en kategorisert samling over beslektede ord, i 1852. Det var han som først beskrev etterbilder i øyet. Dvs. at en serie stillbilder oppfattes som sammenhengende film (Se: Spesialeffekter).

## Referanser
Carl Darling Buck

**Carl Darling Buck** (født 2. oktober 1866 i Bucksport i Maine, død 8. februar 1955) var en amerikansk filolog.

Buck studerte ved Yale-universitetet, i Athen og i Leipzig. I 1892 ble han professor i sanskrit og sammenlignende indoeuropeisk filologi ved universitetet i Chicago. Tidlig i karrieren konsentrerte han arbeidet sitt om italiske dialekter, senere med greske dialekter. I 1949 ga han ut en *Dictionary of Selected Synonyms in the Principal Indo-European Languages* («Ordbok over utvalgte synonymer i de viktigste indoeuropeiske språkene»).

## Referanser
Morgan Stanley

**Morgan Stanley** (NYSE: MS) er en amerikansk investeringsbank med hovedkvarter i New York City på Wall Street.

Morgan Stanley hadde sin dårligste børsdag på 10 år den 17. september 2008.

## Referanser


## Eksterne lenker
* 
* E24: Kurskollaps for amerikanske banker (besøkt 17. september 2008)
Lian (Trondheim)

**Lian** er et sted på Byåsen i Trondheim. Stedet har forbindelse til Trondheim sentrum ved Gråkallbanen, som ble forlenget til Lian i 1933. I forbindelse med baneåpningen ble Lian restaurant åpnet ved den nye endestasjonen, og stedet drives i dag som kafé, kurs og konferansesenter. Stedet var åsted for framforhandlingen av Lian-erklæringen.

## Eksterne lenker
* Strinda historielag: Lian gård
* Strinda historielag: Hoppbakken ved Lian
* Strinda historielag: Lianvatnet
* Strinda historielag: Lian restaurant
* Lian restaurant hjemmeside

## Litteratur
*
Svømming under Sommer-OL 2008 – 200 meter butterfly kvinner

Svømmeøvelsen **200 meter butterfly damer** under Sommer-OL 2008 fant sted mellom 12. og 14. august i Beijing nasjonale vannsportsenter. 

Det ble gjennomført fem innledende heat. Plasseringene som blir oppnådd i de enkelte heatene hadde ikke direkte betydningen, bare utøverne med de seksten beste tidene gikk videre til semifinalene. De to semifinaleheatene bestod av åtte svømmere.  Svømmerne med de åtte raskeste tidene igjen gikk til finalen.

Kvalifikasjonskravene for øvelsen var 2.10,84 (A-krav) og 2.15,42 (B-krav). De nasjonale, olympiske komitéene med to eller flere svømmere som tilfredsstilte kunne stille med inntil to av svømmerne, ellers kunne de stille med en svømmer som hadde oppnådd B-kravet.

Ingvild Snildal representerte Norge, men klarte ikke å komme seg videre fra de innledende heatene.

## Medaljevinnere

## Rekorder
Før konkurransen var verdens- og olympisk rekord som følger:

Følgende nye verdens- og olympiske rekorder ble satt under øvelsen.

## Resultater

### Heat

### Semifinaler

#### Semifinale 1

#### Semifinale 2

### Finale

## Referanser
Lian

**Lian** kan vise til:
## Plante
* Lian (plante), en plante

## Stedsnavn i Norge

Det norske stedsnavnet Lian har utspring fra følgende betydning:
* Norrøn (norr hlíð) skrånende fjell- el. åsside bjørkeli, granli / oppe i lia / grønne lier

## Gårdsbruk og slektsnavn i Norge

Lian er et typisk lokalt etternavn og slektsnavn som stammer fra gård og bruk over hele landet. 

For den som vil sette seg inn bosetning og kulturforholdene i norrøn tid er stedsnavnene en viktig kilde.  Vi kan dele de forskjellige gårdsnavn i navneklasser og ut i fra dette, datere navneklassene dels ut i fra et språklig, for eks. lydhistoriske årsaker og dels ut i fra historiske årsaker.

* Lian (Trondheim), sted i Trondheim, endeholdeplass for Gråkallbanen

Listen under gir en kort oversikt over gårds- og stedsnavn:

Buskerud - Buskerud amt
* Gårds nr 35 Lian mellom Frogner Lier
* Gårds nr 36 Lian nordre Frogner Lier
* Gårds nr 34 Lian søndre Frogner Lier
* Gårds nr 118 Lian Dagalien Nore
Hedmarken - Hedemarkens amt
* Gårds nr 125 Lian Tønset Tønset 
Nordland - Nordlands amt
* Gårds nr 90 Lian Vefsen Vefsen 
Nord-Trøndelag - Nordre Trondhjems amt
* Gårds nr 48 Lian Frosten Frosten 
* Gårds nr 80 Lian Leksviken Leksviken 
* Gårds nr 34 Lian Levanger Levanger
* Gårds nr 25 Lian Mære Sparbuen
Sør-Trøndelag - Søndre Trondhjems amt
* Gårds nr 10 Lian Heim Hevne 
* Gårds nr 55 Lian Hevne 
* Gårds nr 111 Lian Hevne 
* Gårds nr 25 Lian Holtaalen 
* Gårds nr 61 Lian Horg 
* Gårds nr 117 Lian Orkedalen 
* Gårds nr 22 Lian Soknedalen 
* Gårds nr 110 Lian Lade Strinden 
Vest-Agder - Lister og Mandals amt
* Gårds nr 9 Lian Fjotland 
* Gårds nr 5 Lian Halse og Harkmark
* Gårds nr 31 Lian Holme 
* Gårds nr 74 Lian Eiken Hægebostad 
* Gårds nr 92 Lian Nes (Vest-Agder) 
Lian (Lindesnes)

Vestfold - Jarlsberg og Larviks amt
* Gårds nr 45 Lian Hof

## Annet
* Lian (personlig navn), et kinesisk, hebraisk og tysk kvinnenavn og mannsnavn
Rakke fort

**Rakke fort** på Rakke, et svabergsområde utenfor Stavern, ble bygget av okkupasjonsmakten under den andre verdenskrig og hadde betegnelsen *HKB 3/980*. Tyskerne startet arbeidet i 1941 over et område på omtrent 250 mål. En kommandosentral ble satt opp på det høyeste punktet i området, på Vestre Rakke. Batteriet, sammen med et betydelig fjellanlegg, ble ferdigstilt i 1943. Hovedskytset, også det lokalisert på Vestre Rakke, var fra og med 1941 fire 12&nbsp;cm K370 Cockerill (b) kanoner.

Allerede i 1935 ble deler av området, Østre Rakke, tatt i bruk som skytefelt for Luftvernregimentet, som holdt til i Stavern. Anlegget besto da av et kanon- og lyskasterbatteri og et skytefelt som senere strakte seg maksimalt 14 kilometer ut i et område mellom øygruppene Tvistein og Svenner.

Anlegget ble overtatt av tyskerne i 1940, men ble aldri brukt i strid. På Forsvarets kart fra 1955 skal det være inntegnet 91 ulike konstruksjoner, inkludert bunkere, tilfluktsrom, tunneler, brakker, messebygg, garasjer, kanonplattformer, skytebaner og skytestillinger. Mye av anlegget ble bygget av russiske krigsfanger fra leiren Lager Briesen i Stavern. På Kuøya vest for Rakke ble det bygget et "dummy-batteri" bestående av falske bygninger og kanoner av trestokker.

Fra 1943 var Rakke fort også skole- og øvingssted for det tyske kystartilleriet.

Etter krigen ble anlegget overtatt av Luftvernartilleriets skolesenter, som benyttet skytefeltet flere ganger i året. Skyteskolen ble nedlagt midt på 1990-tallet, mens skytefeltet formelt ble nedlagt i 2002, sammen med Forsvarets øvrige virksomhet i Stavern.

Flere scener i filmen Olsenbanden tar gull fra 1972 ble spilt inn på Rakke fort.

I 2007 startet Forsvaret ved Skifte Eiendom riving og gjenfylling av store deler av anlegget for å kunne tilbakeføre de innleide områdene til Søndre Grevle gård. Rivingsarbeidet ble etter hvert stoppet av verneinteresser og Larvik kommune. I dag er deler av anlegget bevart, selv om de fleste av befestningene ble jevnet med jorden.

## Eksterne lenker
* Kystfort.info: Rakke fort
* Stavernguiden: Rakke fort – festningen som forsvant
* iStavern.no: Kulturhistorisk drap på Rakke
* Skifte Eiendom: Rakke fort, tilrettelegging for store og små
* Østlands-Posten: Rivingen innenfor gjerdet stoppet
* Østlands-Posten: Enighet om Rakkeinstallasjonene
Lille Donau

**Lille Donau** (slovakisk: *Malý Dunaj*, Ungarsk: *Kis-Duna*) er en sidearm til Donau i Slovakia.

Like etter Bratislava svinger Lille Donau av fra Donau og løper deretter inn i tallrike elvesvinger til den etter 128 kilometer munner ut i Váh ved Kolárovo. Váh fortsetter videre mot Donau og munner ut i denne ved Komárno. Dette elvesystemet danner den største øya i noen europeisk elv, Žitný ostrov, tysk: *Grosse Schüttinsel*.

Lille Donau var inntil det 16. århundre Donaus hovedløp på denne strekningen.

## Eksterne lenker
*
Interflora

**Interflora** er et samarbeide mellom blomsterforretninger,  grunnlagt i 1908. Over 50&nbsp;000 blomsterbutikker i mer enn 150 land er tilknyttet organisasjonen.

## Historie
Rundt 1900 drev to brødre, M. Hüber, blomsterforretning på hver sin kant av Berlin. En dag fikk den ene av dem en ordre til en mottager som bodde i nærheten av brorens forretning. I stedet for å ta ordren selv, sendte han den til brorens forretning. Dermed var frøet sådd, og i 1904 var 88 tyske blomsterhandlere med i den nystiftede *Verband Deutscher Blumengeschäftsinhaber*.

Ideen ble så tatt opp av amerikanske blomsterhandlere, som etablerte bevegelsen ”Say it with Flowers”, under navnet Florist’s telegraph Delivery Association (F.T.D) Den tyske og den amerikanske organisasjonen utviklet seg parallelt, men det skulle bli den amerikanske som satset mest på reklame og medlemsverving. I 1919 hadde FTD allerede over 600 medlemmer, hvorav 6 var utenlandske. En enorm utvikling var i gang. 

Især president Woodrow Wilsons innføring av morsdag i 1914 bidro til aktiviteten.

Siden den gang har kjeden utviklet seg til å ha rundt 50 000 blomsterbutikker i ca. 150 land som medlemmer. Kjeden leverer ca. 32 millioner blomsterhilsener hvert år. Formidlingsformen kalles gjerne *«Floragram»*. Navnet henger igjen fra den tid kontakten butikkene imellom var per telegraf.

## Interflora i Norge
I 1915 ble den første spiren i Norge sådd. Da fikk blomsterhandler og gartner Iver J. Moum i Trondheim et brev fra en blomsterhandler i Detroit med bestilling på to blomsterdekorasjoner. Det var det aller første «Floragram» i Norge. I 1926 ble forløperen til dagens Interflora stiftet i Norge. Fra da har utviklingen gått fort. I dag består Interflora i Norge av ca. 350 blomsterbutikker. I 1995 etablerte man en av Norges aller første nettbutikker. I dag er www.interflora.no en av Norges aller største salgskanaler for blomster. 

Alle butikkene i Interflora Norge er tilsluttet Interflora Inc., verdens største blomsterleverandør. Interflora er eiet av blomsterhandlerne selv, og det betyr at de selv bestemmer hvordan organisasjonen skal drives. 

Interflora arbeider sammen med Norsk Blomsterhandlerforbund om utviklingen av blomsterdekoratørfaget. 

## Eksterne lenker
* 
* interflora.no
Skumring

**Skumring** er halvmørket etter solnedgangen. Den gjenkjennes på det svake sollyset, mens selve sola allerede er under horisonten. Skumring må ikke forveksles med solnedgang, som er øyeblikket da solas etterfølgende kant forsvinner under horisonten.

Varigheten av tussmørkeperioden mellom solnedgang og skumring varierer meget avhengig av observatørens breddegrad, fra litt over tjue minutter i tropene, til mange timer i polområdene, til flere uker på polene.

## Tekniske definisjoner
Skumring deles inn i følgende underkategorier:

; Alminnelig eller borgerlig skumring:Tiden da er nok lys til å se gjenstander, slik at utendørsaktiviteter kan foregå; formelt da sola er 0-6 grader under horisonten om kvelden.
; Nautisk skumring: Tiden da det er nok sollys til å se horisonten og noen gjenstander; formelt da sola er 6-12 grader under horisonten om kvelden.
; Astronomisk skumring: Øyeblikket da himmelen er fullstendig mørk, og ikke lenger har spor av lys; formelt definert som tiden da sola er 12-18 grader under horisonten om kvelden.

## Se også
* Demring
* Soloppgang
* Solnedgang
* Tussmørke
* Himmelen

## Referanser


## Eksterne lenker
* 
* Worldwide timetable for dawn time calculation
Willy Walder

**Tor Walderhaug** (født 9. januar 1963 i Bergen) er en norsk dramatiker, kjent under pseudonymet **Willy Walder**. Han har vært bosatt i Trondheim siden 1994. 

Hans dramatiske tekster er preget av et kraftfullt poetisk språk i et egentlig nakent eller handlingstomt scenerom. Handlingene eller bevegelsene til aktørene i tekstene er drevet frem av språket selv og kun i liten grad av sceneanvisninger.  Scenerommet er redusert til det minimale, mens språket er energisk, og krever til slutt at publikum reflekterer over seg selv. Et særlig drag ved tekstene er bruken av tegnsetting, dvs han bruker kun punktum. På den måten bryter han setningene i stykker og fremstiller ordene i nye sammenhenger. Ordenes vanlige bruk og mening møter motstand, og klang og rytme får en viktig plass.

## Bibliografi
* *Dødsleiet*, dramatikk (2002)
* *Quisling*, dramatikk (2005)
* *Søstre*, dramatikk (2007)
* *Hr Jon*, dramatikk (2008)
* *Ugjere*, dramatikk (2009)
* *Ærlighetkj*, dramatikk (2010)
* *Piket*, dramatikk (2013)
* *I stedet for navn*, dramatikk (2013)
* *Slutten*, dramatikk (2014)
* *Så dette vet vi:*, dramatikk (2014)
* *Stansa tida*, dramatikk (2014)
* *Dies iræ*, dramatikk (2015)
* *To*, dramatikk (2015)

## Kilder
*Presentasjon av Tor Walderhaug (alias Willy Walder) i Forfatterkatalogen på Forfattersentrums nettsider 

## Eksterne lenker
* Dramatiker Willy Walder
* Willy Walder  hos Norske Dramatikeres Forbund
Goguryeo–Sui-krigene

**Gogueryo-Sui-krigene** var fire felttog som det kinesiske Sui-dynastiet sendte mot det koreanske kongeriket Goguryeo mellom 598 og 614. Sui klarte aldri å erobre Gogueryo. Invasjonene var med på å svekke Sui-dynastiet, og var en indirekte årsak til dynastiets fall i 618. Noe av grunnen til invasjonene var at Gogueryo ikke ville erklære seg for underlegende i forhold til Sui, og angrep Sui i 597. Deretter sendte Sui fire invasjoner mot Gogueryo, i 598, 612, 613 og 614, som til sammen hadde en styrke på over 3 millioner soldater. Opprør i Kina var også en av grunnene til at alle invasjonene mislyktes. Krigene førte til at millioner av kinesere i Sui mistet livet. Invasjonene førte til at Goguryeo ble så svekket at soldater fra Tang-dynastiet og det koreanske kongedømmet Silla i 668 erobret området. Det kinesiske Tangdynastiet forsøkte å innsette et militærregime, men det varte ikke lenge. Den sørlige delen av Goguryeo ble inntatt av Silla mens det nye riket Balhae ble dannet i nord.
Reg Isadore

**Reg Isadore** (født 4. april 1949 i Oranjestad, Aruba, død 22. mars 2009) var en engelsk/nederlandsk trommeslager og perkusjonist kjent for sin rolle som studiomusiker for flere britiske artister, blant andre Peter Bardens, Joe Hammer, Robin Trower, Peter Green, Jimmy Witherspoon og Richard Wright. Isadore døde av et hjerteinfarkt i sitt hjem den 22. mars 2009.

## Utvalgt diskografi
* 1970, Peter Bardens – *[[Answer]]* (trommer)
* 1971, Peter Bardens – *[[Write My Name in the Dust]]* (trommer)
* 1973, Joe Hammer – *[[Bad News]]* (trommer)
* 1973, Jimmy Dawkins – *[[Transatlantic 770]]* (trommer)
* 1973, Robin Trower – *[[Twice Removed from Yesterday]]* (trommer)
* 1974, Robin Trower – *[[Bridge of Sighs]]* (trommer)
* 1975, Jimmy Witherspoon – *[[Love Is a Five Letter Word]]* (trommer)
* 1976, Peter Bardens – *[[Vintage 69]]* (trommer)
* 1978, Richard Wright – *[[Wet Dream (album)|Wet Dream]]* (trommer, perkusjon)
* 1979, Peter Green – *[[In the Skies]]* (trommer)
* 1981, Peter Green – *[[Blue Guitar]]* (trommer)
* 1981, Peter Green – *[[White Sky]]* (trommer)
* 1982, Jack Bruce & Robin Trower – *[[Truce]]* (trommer)
* 1996, Peter Green – *[[Green and Guitar]]* (trommer)
* 1997, Robin Trower – *[[Someday Blues]]* (trommer)
* 2001, Peter Green – *[[Clown]]* (trommer)
* 2005, Robin Trower – *[[Another Days Blues]]* (trommer).

## Referanser
Demring (visegruppe)

**Demring** er en visegruppe/folkemusikkguppe fra Askøy. Demring reiser rundt med et program for Folkeakademiet i Hordaland, kalt «Audslegt rop mot bratt fjell». Programmet er basert på sanger av Olav Lavik og Vigleik Dyrøy. Vigleik Dyrøy var tidligere medlem av gruppa Fenring.

## Medlemmer
*Anne Kjersti Nødtvedt (fløyte)
*Helge Gundersen (bass)
*Jan Hanevik (piano)
*Rosel Karlstad (vokal, gitar)
*Vigleik Dyrøy (vokal, gitar).

## Kilder
*Folkeakademiet i Hordaland – Program 2009
Evan Noel

**Evan Baillie Noel** (født 23. januar 1879, død 22. desember 1928) var en britisk sportsutøver som deltok i OL 1908 i London.

Noel ble olympisk mester i rackets i OL i London i 1908. Han vant singleturnering i rackets foran landsmannen Henry Leaf. I doubleturneringen tok han bronse sammen Henry Leaf. 

Han deltok også i Jeu de paume-turneringen, men der ble han utslått i kvartfinalen.

## OL-medaljer
* 1908  London -  **Gull** i rackets, single 
* 1908  London -  Bronse i rackets, double

## Referanser


## Eksterne lenker
*
Henry Leaf

**Henry Meredith Leaf** (født 18. oktober 1862 død 23. april 1931) var en britisk sportsutøver som deltok under OL 1908 i London.

Leaf tok to medaljer i rackets under OL i London i 1908. Han kom på andreplass i singleturnering i rackets bak landsmannen Evan Noel. I doubleturneringen tok han bronse sammen Evan Noel. 

## OL-medaljer
* 1908  London -  Sølv i rackets, single 
* 1908  London -  Bronse i rackets, double

## Referanser


## Eksterne lenker
*
Vane Pennell

**Vane Hungerford Pennell** (født 16. august 1876 død 17. juni 1938)  var en britisk sportsutøver som deltok under OL 1908 i London.

Pennell ble olympisk mester i rackets under OL i London i 1908. Han vant doubleturneringen i rackets sammen med landsmannen John Jacob Astor. I singleturneringen ble han utslått i første kampen. 

Han deltok også i Jeu de paume-turneringen, men der ble han utslått i kvartfinalen.

## OL-medaljer
*  1908  London -  **Gull** i rackets, double  Storbritannia

## Referanser


## Eksterne lenker
*
John Jacob Astor (racketsspiller)

**John Jacob Astor** (født 20. mai 1886 i New York, død 19. juli 1971 i Cannes i Frankrike) var en britisk journalist, politiker og sportsutøver som deltok i OL 1908 i London.

Astor ble olympisk mester i rackets under OL i London i 1908. Han vant doubleturneringen i rackets sammen med landsmannen Vane Pennell. I singleturneringen kom han på tredjeplass. 

## OL-medaljer
* 1908  London -  **Gull** i rackets, double
* 1908  London -  Bronse i rackets, single

## Referanser


## Eksterne lenker
* 
*
Odd Geir Sæther

**Odd Geir Sæther** (født 1941) er en norsk filmfotograf som primært har arbeidet med spillefilm og TV.

Han er født i Oslo, vokste opp på Nesbru i Asker kommune og debuterte som kameraassistent på filmen *[[Petter fra Ruskøy]]* (1960) og som sjeffotograf på Arne Skouens *[[Vaktpostene]]* fra 1965. I samme periode fotograferte han også *[[Reisen til havet]]* (1966) og *[[Musikanter]]* (1967). Han debuterte som fotograf på TV i 1970 hvor han hadde foto på Fjernsynsteatrets *[[Selma Brøter]]*. Deretter hadde han foto på miniseriene *[[Alberte]]* (1972) og *[[Edvard Munch (TV-film)|Edvard Munch]]* (1974). Han hadde også foto på Sverre Udnæs' to filmer: *[[Fru Inger til Østråt (film)|Fru Inger til Østråt]]* (1975) og *[[Øyeblikket]]* (1977). Han har også hatt foto på flere utenlandske produksjoner, blant annet den svenske action-thrilleren *[[Mannen på taket]]* (1976), den tyske TV-produksjonen *Keiner kann was dafür* (1978), den flernasjonale krigsdokumentaren *Resan* (1987), den franske *La commune* (2000) og på David Lynchs *[[Inland Empire]]* (2006).

Sæther har også hatt regioppdrag, blant annet filmkomedien *[[Den grønne heisen]]* fra 1981, samt flere av Fjernsynsteatrets oppsetninger i perioden 1979–1981.

På begynnelsen av 1960-tallet var han involvert i flere av de såkalte husmorfilmene, som var humoristiske instruksjonsfilmer. Utover 1980- og 1990-tallet satset han på reklamefilm produsert gjennom eget selskap. 

Han mottok Filmkritikerprisen i 1976*,* og Aamot-statuetten i 1977, Foreningen Norske Filmfotografers Ærespris i 2007 og Arne Skouens Ærespris i 2008.

## Filmografi
### Regissør
* *[[Den grønne heisen]]* (1981)

### Fotograf
* *[[La commune (Paris, 1871)]]* (2000)
* *Resan* (1987) (dokumentarfilm)
* *Keiner kann was dafür* (1978) (Tysk TV-produksjon)
* *[[Øyeblikket]]* (1977)
* *[[Mannen på taket]]* (1976)
* *[[Fru Inger til Østråt (film)|Fru Inger til Østråt]]* (1975)
* *Edvard Munch* (1974) (TV-serie)
* *[[Benoni og Rosa]]* (1973) (TV-serie)
* *[[Alberte]]* (1972) (TV-serie)
* *[[Selma Brøter]]* (1970) (TV-serie)
* *[[Musikanter]]* (1967)
* *[[Reisen til havet]]* (1966)
* *[[Vaktpostene]]* (1965)

## Referanser


## Eksterne lenker
*
Bjørn Grov

**Bjørn Grov** (født 8. oktober 1955 på Grov, ved Sandane i Gloppen kommune) er en norsk pressemann. Han har vært redaktør i senterpartiavisa *[[Firda Tidend]]* siden 1979, med to kortere pauser underveis.

Grov var redaktør av Firda Tidend fra 1979 til 1987, fra 1988 til 1996 og igjen fra 1997.

Grov er ofte brukt som kåsør for NRK Sogn og Fjordane

## Referanser


## Eksterne lenker
* Firda Tidend
Svømming under Sommer-OL 2008 – 200 meter ryggsvømming menn

Svømmeøvelsen **200 meter ryggsvømming herrer** ved Sommer-OL 2008 fant sted mellom 13. og 15. august i Beijing nasjonale vannsportsenter. 

Norge var ikke representert i øvelsen.

## Heatene
### Heat 1

### Heat 2

### Heat 3

### Heat 4

### Heat 5

### Heat 6

## Semifinaler
### Semifinale 1

### Semifinale 2

## Finalen

## Referanser
Ċ

**Ċ** og **ċ** (*[[C]]* med prikk over) er tredje bokstaven i det maltesiske alfabetet, mellom b og d. Den representerer lyden [tʃ], en ustemt postalveolar konsonant. I så måte er tilsvarer den esperantos ĉ, og samisk og slavisk č.
Ṣ

**Ṣ** og **ṣ** (*[[S]]* med prikk under) er en bokstav i det pan-nigerianske alfabetet og som brukes for å transkripere indiske og semittiske språk. I IAST representerer den en ustemt retrofleks frikativ, lyden , mens den for semitiske språk vanligvis for en emfatisk obstruent (dvs. en obstruent som hverken er stemt eller ustemt).
Arne Skouens Ærespris

**Arne Skouens Ærespris** var en norsk filmpris som ble delt ut første gang i 1993 og siste gang i 2013. Den ble tildelt for ekstraordinær innsats for norsk film. Prisen besto av  skattefrie kroner og ble opprettet i 1992 av Norsk Film, Dagbladet og Norsk filminstitutt. 

## Personer som har mottatt prisen
*1993: Anja Breien
*1994: Marius Holst
*1996: Åse Kleveland
*1999: Knut Erik Jensen
*2000: Hans Petter Moland
*2003: Bent Hamer
*2007: Jens Lien
*2008: Odd-Geir Sæther
*2010: Erik Poppe
*2012: Sara Johnsen
*2013: Margreth Olin

## Referanser
Knock-y-Doonee-gravhaugen

**Knock-y-Doonee-gravhaugen**, *«Helgedagshaugen»*, er en av de elleve gravhaugene på den britiske øya Man fra vikingtiden. Den ble utgravd av arkeologen P. C. Kermode i 1928.

## «Helgedagshaugen»
Gravhaugen med det usedvanlige navnet lå på flatlandet The Ayre («Øyrene»), rundt 6,5 km vest for nordspissen av Man i Andreas-sognet vendt mot vestkysten. Under utgravningene i 1928 ble det avdekket at det var en skipsgrav for en sosialt velstående mann, antagelig en storbonde, fra begynnelsen av 900-tallet. *Knock-y-Doonee-høvdingen* var lagt ned ubrent i en båt med fullt utstyr; sverd, spyd, øks, skjold, bronsenål, belte, en jernbolle, kniv, hammer, smedtang, fiskesøkke av bly. Ved båtens baug ble det funnet hesteseletøy og rester etter hest.

Farkosten var så dårlig bevart at en rekonstruksjon ikke var mulig, men den antas å ha vært på rundt 10 meter i lengden og 2,5 meter bred midtskips. Et antall skipsnagler, rundt 300 stykker, ble funnet sammen med gravgodset. Trolig er båten en mindre karv. Mannen som var gravlagd i sin båt, hadde sannsynlig tilknytning til forskjellig næringer, blant annet smedhåndverk og fiske.

På den tiden da mannen ble gravlagt var det ikke gode havner i området, men åpne sandstrender som det var lett å trekke båtene opp på.

## Se også
*Båtgraven i Ballateare

## Litteratur
* Andersen, Per Sveaas: *Nordisk innvandring, bosetning og samfunnsdannelse på Isle of Man i middelalderen*. Artikkel i Collegium Medieval, bind 8 1995 Oslo

## Eksterne lenker
* Knoc y Doonee av P. M. C. Kermode, 1927, om utgravningene i 1927
Henrik Finne

:*For bildekunstneren med samme navn, se [[Henrik Finne (kunstner)]].*

**Henrik Finne** (født 14. desember 1836 i Oslo, død 1. oktober 1906 i Stavanger) var en norsk embetsmann som hadde sitt virke i Stavanger og ble byens første byfogd.

Han var utdannet jurist i 1861 og fikk jobb som overrettssakfører i Stavanger 1862. I 1887 ble han politimester i Stavanger og  i 1891 ble han utnevnt til byfogd. I 1895 var han ordfører i Stavanger bystyre for Venstre.

Finne var en av banebryterne for hermetikkindustrien i Stavanger, idet han tok initiativet til opprettelsen av byens første hermetikkfabrikk i 1873 – Stavanger Preserving Co. Han var Det Stavangerske Dampskibsselskabs første direktør, og medlem av styret i en rekke industriforetak.

Finne var gift med Alexander Kiellands kusine Axeliane (kalt «Assa»), hun var eldste datter av Gabriel Schanche Kielland og Anna Henriette, født Schram. 

Henrik Finne var sønn av premierløytnant og brigadeadjutant Christian Dorph Finne og hustru Elise Margrete Dietrichson.

Finne var ridder av St. Olavs Orden.

*Byfoged Finnes gate* ligger på Våland i Stavanger.

## Eksterne lenker

* Nettstedet for familien Kielland
Balduin I av Flandern

**Balduin I av Flandern** eller *Baldwin* (født på 830-tallet, død 879), også kjent med tilnavnet «Jernarm» (som første gang ble nedtegnet på 1100-tallet), var den første greve av Flandern.

## På flukt med prinsessen
Balduin var sønn av en Audacer som det knapt finnes informasjon om og hans legendariske opprinnelse er blitt avvist av dagens forskning. På den tiden da Balduin først opptrer i de historiske kildene var han allerede en greve, antagelig over området Flandern, men det er ikke bekreftet. Grev Balduin ble for alvor kjent da han rømte med prinsesse Judith, datter av Karl den skallede, konge av Vestfranken. Judith hadde tidligere vært gift med Ethelwulf av Wessex, en småkonge i England, og deretter med hans sønn Ethelbald, men ekteskapet ble senere annullert på grunn av slektskapet, og Judith dro tilbake til Frankrike.

En gang rundt julen 861, ved tilskyndelse fra Balduin og med hennes bror Louis' samtykke, flyktet Judith fra den forvaring hun var blitt plassert i i byen Senlis. Hun flyktet nordover med grev Balduin. Hennes far Karl hadde ikke gitt tillatelse til at paret kunne gifte seg og forsøkte å få tatt Balduin til fange. Han sendte brev til en småkonge i Friesland og til biskop Hunger i byen Utrecht hvor han nektet dem å gi de rømlingene beskyttelse.

Etter at Balduin og Judith hadde sluppet unna kongens forsøk på å fange dem fikk han sine biskoper til å bannlyse paret. Judith og Balduin svarte med å reise til Roma for å legge fram sin sak for pave Nikolaus I. Deres bønn ble akseptert og Karl den skallede ble tvunget til å akseptere. Giftemålet ble inngått den 13. desember 863 i Auxerre.

## Kongens støttespiller
Ved år 870 hadde Baldwin skaffet seg stillingen som (lekmann) abbed ved klosteret St. Pieter i byen Gent som han befestet og det er antatt at han skaffet seg fylkene Flandern og Waas, eller deler av disse, på denne tiden. Balduin utviklet seg til en meget trofast og sterk støttespiller av kong Karl og hadde en viktig rolle i de pågående krigene mot herjende nordboere, vikinger. Han er navngitt i 877 som en av de som var villig til å støtte keiserens sønn, Ludvig den stammende (Ludvig II av Frankrike). I løpet av sitt liv utvidet Balduin sitt område til en av de mektigste fyrstedømmer i Vestfranken. Han døde i 879 og ble gravlagt i klosteret Saint-Bertin i nærheten av Saint-Omer.

## Familie
Balduin ble etterfulgt av sin sønn med Judith, Balduin II (ca. 865 – 918). Parets første sønn ble døpt Karl etter Judiths far, men han døde ung. Den tredje sønnen Raoul eller Rodulf (ca. 869 – drept 896) ble greve av Cambrai en gang rundt 888, men han og hans bror gikk sammen med kong Zwentibold av Lothringen i 895. I 896 angrep de Vermandois og erobret Arras, Saint-Quentin og Peronne. Senere det samme året ble Raoul tatt til fange av grev Heribert og drept. Balduins hustru Judith døde nær ti år før ham selv i 870.

## Referanser


## Eksterne lenker
* Baldwin I of Flanders 
* Counts of Flanders
Dz (bokstav)

**DZ** er en bokstavkombinasjon som forekommer på polsk, ungarsk og i transkripsjoner av makedonsk. I alle tre tilfellene representerer *dz* ett enkelt fonem (på samme måte som *sj* representerer ett fonem på norsk). I alle tre tilfellene representerer *dz* en stemt alveolar affrikat - .

*På polsk representerer bokstavkombinasjonen *dz* for å være en bokstavkombinasjon av en d og en z. 
*På ungarsk er *dz* én enkelt bokstav, og er den syvende bokstaven i alfabetet, mellom d og dzs.
*På makedonsk er *dz* er transkripsjon for den kyrilliske bokstaven Ѕ, som er den tiende bokstaven i det makedonske alfabetet. 

I Unicode, kodes dz som U+01F1 (&#x01F1;), U+01F2 (&#x01F2;) og U+01F3 (&#x01F3;). 

Bokstavkombinasjonen dz, må ikke forveksles med bokstavkombinasjonen dž, som er i det serbiske navnet, Karadžić.
Centrolabrus

* *[[Centrolabrus caeruleus]]* 
* *[[Centrolabrus trutta]]* 
* gressgylt 

***Centrolabrus*** er en gruppe leppefisker som består av 3 arter. Artene er utbredt i nordøstlige deler av Atlanterhavet, Middelhavet og Svartehavet. Maksimal lengde for artene er fra 18–21&nbsp;cm.

## Eksterne lenker
*
Dž (bokstav)

**DŽ** og **dž** er en bokstavkombinasjon som er den syvende bokstaven i det bosniske og kroatiske alfabetet. Den brukes også for å transkribere den kyrilliske bokstaven Џ, som brukes på serbisk og makedonsk. I alle disse tilfellene representerer den en stemt postalveolar affrikat – [dʒ].

I begynnelsen av et ord der det trengs en stor bokstav, skrives ligaturen som *Dž*, med mindre hele ordet står med store bokstaver. I et kryssord behandles *dž* som en enkelt bokstav, og begge delene vil skrives i samme rute. 

I Unicode representeres ligaturen med følgende koder: U+01C4 (&#x01C4;), U+01C5 (&#x01C5;), og U+01C6 (&#x01C6;).
Partido Nueva Alianza

**Partido Nueva Alianza** er et politisk parti i Mexico som ble stiftet i 2005 og deltok for første gang i valg i 2006.

## Partiledere
*(2005&ndash;2006): Miguel Ángel Jiménez Godínez
*(2006&ndash;2007): Tomás Ruiz González
*(2007 – ): Jorge Kahwagi

## Presidentkandidater
*(2006): Roberto Campa Cifrián

## Referanser


## Eksterne lenker
* 
*
Ji (Tianjin)

**Ji** (kinesisk: 蓟县; pinyin: * Jì Xiàn*) er et fylke i byprovinsen Tianjin i Folkerepublikken Kina.

I 1999 var folketallet på  innbyggere.

Ji ble overført fra provinsen Hebei til Tianjin i september 1973.

Fylket er det eneste fjellrike området i byprovinsen Tianjin, og her ligger Panfjellet (*Pan Shan*, 858 moh). Her er mange naturskjønne områder og den seksjon av Den kinesiske mur som kalles  Huangyaguan. Huangyaguan ble først befestet i 557 under Det nordlige Qi-dynasti og ble forsterket av general Qi Jiguang under Mingdynastiet. Større reparasjoner ble foretatt i 1984 på en tre kilometer lang strekning med 20 vanntårn og ett vannpass. 

## Kulturminner
I Ji ligger Duletempelet og Qianxiangtempelet (Tusenfigurtempelet), son er oppførte på Folkerepublikken Kinas liste over kulturminner.

## Administrative enheter
Ji består av ett subdistrikt, 20 storkommuner, fire kommuner og én nasjonalitetskommune:

*Subdistriktet Wenchang (文昌街道), sete for fylkesregjeringen;

*Storkommunen Chengguan (城关镇);
*Storkommunen Yinliu (洇溜镇);
*Storkommunen Guanzhuang (官庄镇);
*Storkommunen Mashenqiao (马伸桥镇);
*Storkommunen Xiaying (下营镇);
*Storkommunen Bangjun (邦均镇);
*Storkommunen Bieshan (别山镇);
*Storkommunen Youguzhuang (尤古庄镇);
*Storkommunen Shangcang (上仓镇);
*Storkommunen Xiacang (下仓镇);
*Storkommunen Luozhuangzi (罗庄子镇);
*Storkommunen Baijian (白涧镇);
*Storkommunen Wubaihu (五百户镇);
*Storkommunen Houjiaying (侯家营镇);
*Storkommunen Sangzi (桑梓镇);
*Storkommunen Dongshigu (东施古镇);
*Storkommunen Xiawotou (下窝头镇);
*Storkommunen Yangjinzhuang (杨津庄镇);
*Storkommunen Chutouling (出头岭镇);
*Storkommunen Xilonghuyu (西龙虎峪镇);
*Storkommunen Chuanfangyu (穿芳峪乡);

*Kommunen Dongerying (东二营乡);
*Kommunen Xujiatai (许家台乡);
*Kommunen Limingzhuang (礼明庄乡);
*Kommunen Dongzhaogezhuang (东赵各庄乡);

*Nasjonalitetskommunen Sungezhuang for mandsjuene (孙各庄满族乡).

## Jixianitt
Mineralet jixianitt er oppkalt etter fylket.

## Referanser
Ji (Linfen)

**Ji** (kinesisk: 吉县; pinyin: * Jí Xiàn*) er et fylke i provinsen Shanxi i Folkerepublikken Kina. Det er del av byprefekturet Linfen.

I 1999 var folketallet på  innbyggere.

## Kulturminner
Det paleolittiske Shizitan-funnstedet (*Shizitan yizhi*, 柿子滩遗址) ble i 2001 oppført på Folkerepublikken Kinas liste over kulturminner.

## Referanser
Changhai

**Changhai** (kinesisk: 长海县; pinyin: * Chánghǎi Xiàn*) er et fylke i provinsen Liaoning i Folkerepublikken Kina. Det er understilt den subprovinsielle by  Dalian.

I 1999 var folketallet på  innbyggere.

Fylket består av over hundre øyer i Gulehavet. Dette er, under navnet **Changshanøyene** ( eller ), Kinas nest største (tallrikeste) øygruppe. Etter den russisk-japanske krig ble Changshan-øyene annektert av Japan, i 1945 ble de tilbakeført til Kina.

## Administrative enheter
**Storkommuner:**
*Dachangshandao (大长山岛镇), Zhangzidao (獐子岛镇)

**Kommuner:**
*Guanglu (广鹿乡), Haiyang (海洋乡), Xiaochangshan (小长山乡)

## Referanser


## Eksterne lenker
* Lokalregjeringens hjemmesider 
* Kart
* Xiaozhushan site and Houwa site in Liaodong peninsula
Yi (Huangshan)

**Yi** (kinesisk: 黟县; pinyin: * Yī Xiàn*) er et fylke i provinsen Anhui i Folkerepublikken Kina. Det er del av byprefekturet Huangshan.

I 1999 var folketallet .

Deler av fjellkjeden Huang Shan ligger innen fylkesgrensen.

## Kulturminner
Den gamle arkitektur i landsbyene Hongcun (*Hongcun gu jianzhuqun*, 宏村古建筑群), Xidi (*Xidicun gu jianzhuqun*, 西递村古建筑群) og Nanping (*Nanpingcun gu jianzhuqun*, 南屏村古建筑群) ble i 2001 henholdsvis 2006 tilføyd på Folkerepublikken Kinas liste over kulturminner. 

## Referanser


## Eksterne lenker
* 
* Huizhou-Wohnhäuser an grünen Bergen und klaren Flüssen – Dorfarchitektur im Süden der Provinz Anhui 
* Ancient Villages in Southern Anhui – Xidi and Hongcun
* Xidi and Hongcun Ancient Villages 
* Xidi and Hongcun Ancient Villages Photo Tour 
* Nanpingcun